Nyeste Skilderie af Kiøbenhavn, 1821-02-17
I den senere Tid er opstaaet en ny Jndustrie, om man saa kan kalde det, at man forskriver spundet Udgarn fra Tydskland eller andre fremmede Steder, som man siden forvæver til Klæde; en i mine Tanker skadelig Handel for Landet. Hos alle cultiverte Regjeringer i Europa, have forskjellige Forholdsregler viist, at de ønskede Klædefabricationen indført i deres Lande, i det mindste i den Grad, at deres egne Fornødenheder kunde tilfredsstilles. Grundene hertil tænker jeg mig at være, fordi samme ernærer endeel Jndividuer, hvis Kræfter ellers ei i den Mængde kunne benyttes, og fordi Byrderne derved lettes for Erhververne, som desuden have nok at arbeide for, og som ellers ogsaa maatte føde hine ørkesløse Brødre. Er det et Product, som forbruges i stor Mængde, koster det den Stat, der skal have det fra Fremmede, betydelige Summer, hvoraf Transport Omkostninger og Provision i det mindste ere bestemte Tab, og er det blandt Livets første Fornødenheder, som en Stat ei selv frembringer, kan den under visse Omstændigheder let derfor komme i stor Forlegen. hed, saasom ved en Krig, hvorpaa man vel har seet Exempel. Naar man anvender Uld saaledes at færdigt Klæde er det Formaal, der skal opnaaes, da undergaaer samme mange forskjellige Operationer, forinden det bringes dertil, enhver af disse kan ansees som en Grad af Forædling, hvorved Ulden befordres nærmere og nærmere til det tilsigtede Øiemed. Vil man betragte de Operationer, Ulden undergaaer, med Hensyn til de Mennesker, disse beskjeftige, saa maa disse vurderes efter hvad de i saa Henseende bevirke. De Operationer, Ulden til et Stykke Klæde, af 60 Pund uvasket Uld, af almindelig Reenhed, undergaaer, ere omtrent følgende: Sortering, som medtager 4 Kone-Dage, Vaskning, som medtager 2 Karle Dage; Plukning, 8 Kone-Dage; Skrupning, 6 Karle- og 6 Børne-Dage; Nupning, 6 Kone- og 18 Børne-Dage; Spindning, 12 Kone=Dage, og Haspning 6 Kone-Dage. Her har man spundet Garn i den Tilstand, det indføres. Siden Balbining, som medtager 6 Kone-Dage; Vævning, 28 Karle-Dage; Fidtnupning, 4 Kone Dage; Valkning, 1 Karle-Dag; Overskjæring og Apretering, 21 Karle-Dage, og Farvning, 3 Karle Dage. Dette maa forstaaes om fiint MaschinKlæde, og sees heraf, at Uld, bragt til Garn, bruger 36 Kone, 8 Karle- og 24 Børne-Dage, og siden, for at blive Klæde, 10 Kone- og 63 Karle Dage. Ulden, saaledes bragt til Garn, er da den Operation, der beskjeftiger fleest Mennesker, og fleest af dem, der ellers vanskeligen kunne fortjene deres Udkomme. Det forekommer mig derfor, at Uldgarn, naar det endelig skal tages hos Udlændingen, i Forhold mere burde belægges med Afgivter end færdigt Klæde, da det er vigtigere for Staten at see de Jndividuer emploierede, som derved erholde deres Næring, end dem, som behandle Garnet siden; thi en føer arbeidsdygtig Karl maa antages, under alle Omstændigheder, at kunne fortjene sit Livs Ophold, som er det modsatte med gamle Fruentimmer, unge Piger og Børn. Ved en passende Klædefabrication kunde Fattigsskatten, som mange Steder synes at voxe Administrationerne over Hovedet, saaledes blive meget modificeret, hvilket vist nok var et ønskelig Formaal at opnaae. Foruden dette synes det mig, at derved ny Opfindelser i Udlandet af Fabrik-Producter, burde med modificerede Forholdsregler tages Hensyn paa Landets havende Fabrik-Entrepreneurer, ved at tage saadanne Messures, at disse ny Forbedringer, ei tillodes at ruinere de værende Establissementer, enten det saa var ved bedre Product eller lavere Priis. Unægtelig have de store Fabrikanlæg i Udlandet meget lettere ved at gjøre ny Opfindelser end de herværende Fabrikantere, formedelst deres større Velstand, da de ved den kan anvende baade Tid og Penge paa Experimenter, og skal der være Fabriker i Engelland, som holde flere Personer Aar ud og Aar ind til dette Øiemeed, noget, som vore Fabricanteres Kaar ei tillade. Foruden dette er deres Drivt saa stærk at de gjentage deres Operationer saa ofte, at Tilfældet, Moderen til saamange Opfindelser, kan meget lettere komme til at virke for dem, end de, som have en meget mindre Virkekreds. Den danske Fabrikant behøver virkelig temporair Beskyttelse, ved saadanne Leiligheder. Lad os antage, at Een anlægger et Bomuldspinderie, saaledes som de man da kjendte at være bedst indrettede, calculerer rigtig og kan virkelig derved soutinere sig. Om kort Tid skeer i Udlandet en ny Opfindelse; Garnet leveres bedre og lettere end før, og dersom det gamle Forhold med fremmed indført Garn vedbliver, som Entrepreneuren, kun har calculeret at skulde vedvare for Productet af de ældre Opdagelser, saa er Entreprisen ruineret. Producerer man den Sætning, at for et enkelt eller faa Jndividuer maa det Hele ei generes, eller sættes i Contribution, saa troer jeg dog, at hvor der handles efter dette Princip, Landet taber. Thi enhver maa jo ved saadan Tænkemaade afskrækkes fra directe eller indirecte at indlade sig paa at lade sin Formue virke for Jndustrie=Faget; det er jo desuden meget lettere at bruge sine Penge til Discontering end at anvende dem i Fabrikfaget. Men skal man da for Entrepreneurernes Skyld stedse blive ved det Gamle, det Ufuldkomne, Nei, det var urimeligt at paastaae; man kan jo indskrænke sin Beskyttelse til et vist Tidsrum, saa at Vedkommende netop blive reddede; man kan jo hielpe Fabrikanten til solid Kundskab om de ny Jndretninger, der have frembragt det foromtalte Resultat, og saa er man berettiget at fordre af ham, at han etablerer de ny Opfindelser, saa hastigt som mueligt, hvorved altsaa Forskjellen imellem ham og Udlændingen hæves og begge sættes paa een Fod. En Anmærkning maa jeg endnu tillade mig, og den er, at naar saadan Fremgangsmaade endogsaa er antaget maa de Forholdsregler, den bevirker, ei opsættes forlænge, thi medtager Ventilationerne for lang Tid, kan det gaae med Fabrikanten, som det hedder i det gamle Ordsprog: "mens Græsset groer døer Horsemoer Et Par Ord om Rokkestene i Danmark. Meddeelt af N. Lund, Kgl. Landinspecteur.)